## Odluka o izmjenama i dopunama Odluke o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja

### NN 2/2009 (3.1.2009.), Odluka o izmjenama i dopunama Odluke o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

53

Na osnovi članka 131., a u svezi s člankom 132. Zakona o obveznom zdravstvenom osiguranju (»Narodne novine« broj 150/08.) i članka 19. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.) Upravno vijeće Hrvatskog zavoda za zdravstveno osiguranje na 63. sjednici održanoj 30. prosinca 2008. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora, donijelo je

ODLUKU

O IZMJENAMA I DOPUNAMA ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU PRIMARNE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja (»Narodne novine« broj 142/06., 13/07., 34/08., 45/08. i 133/08.) u članku 3. iza stavka 2. dodaje se novi stavak 3. koji glasi:

»Timovi ugovoreni u djelatnosti opće/obiteljske medicine, zdravstvene zaštite predškolske djece i zdravstvene zaštite žena koji provode zdravstvenu zaštitu na području na kojem zbog zemljopisno-prometne povezanosti/izoliranosti ne postoji mogućnost ustroja rada po načelu grupne prakse u skladu s člankom 43.f. Odluke o ugovaranju, ostvaruju u odnosu na pripadajući godišnji iznos novčanih sredstava za tim dodatni iznos od 5%.«

Članak 2.

U članku 5. u stavku 1. briše se tekst: » zdravstvene zaštite predškolske djece«.

Članak 3.

U članku 8.b stavku 1. točka 5. mijenja se i glasi:

»5. na način da se bolničkim zdravstvenim ustanovama koje provode liječenje bolesnika oboljelih od akutnih bolesti i zadovoljavaju mjerila iz članka 8.a. točke 3., 9., 10. ili 11. ove Odluke dodatna sredstva obračunavaju kao razlika utvrđenog maksimalnog iznosa sredstava za provođenje bolničke i specijalističko-konzilijarne zdravstvene zaštite iz obveznog zdravstvenog osiguranja i računa ispostavljenih za provedenu bolničku i specijalističko-konzilijarnu zdravstvenu zaštitu bolesnika oboljelih od akutnih bolesti.«

Članak 4.

U članku 9. stavku 2. i 15. stavku 2. briše se tekst: »I. PRIMARNA RAZINA ZDRAVSTVENE ZAŠTITE«

Članak 5.

Iza članka 15. dodaje se novi članak 15.a koji glasi:

»Članak 15.a.

Posebni standard primjenjuje se na timove koji se nalaze u domovima umirovljenika, odnosno u ustanovama socijalne skrbi.

Dodatna sredstva za tim iz stavka 1. ovog članka utvrđuje se kao razlika iznosa za plaćanje po dijagnostičko terapijskim postupcima utvrđenog u skladu s člankom 43. stavkom 1. podstavkom 2. Odluke o ugovaranju i iznosa za plaćanje po dijagnostičko terapijskim postupcima koji utvrđuje posebno povjerenstvo iz članka 1.a. ove Odluke.«

Članak 6.

U članku 16., 20., 23. i 24. briše se tekst: »I. PRIMARNA RAZINA ZDRAVSTVENE ZAŠTITE«

Članak 7.

U članku 37. stavku 2. broj: »549.653,37« zamjenjuje se brojem: »578.500,00«.

Članak 8.

U članku 40.a na kraju stavka 2. briše se točka i upisuje se tekst: »umanjenog za iznos sudjelovanja osigurane osobe utvrđenog prema zaprimljenim računima.«.

Članak 9.

U članku 40.b., 40.c, 40.d, tekst: »Tablici 3.a« zamjenjuje se tekstom: »Tablici 2.b.«

Članak 10.

Članak 40.e mijenja se i glasi:

»Članak 40.e.

Posebni standard primjenjuje se na ugovorne bolničke zdravstvene ustanove koje provode liječenje bolesnika oboljelih od akutnih bolesti kod kojih je zadovoljeno jedno od mjerila iz članka 8.a stavka 1. točke 3., 9., 10. i 11.ove Odluke.

Dodatna sredstva za bolničke zdravstvene ustanove iz stavka 1. ove Odluke obračunavaju se kao razlika utvrđenog maksimalnog iznosa sredstava za provođenje bolničke i specijalističko-konzilijarne zdravstvene zaštite iz obveznog zdravstvenog osiguranja i računa ispostavljenih za provedenu bolničku i specijalističko-konzilijarnu zdravstvenu zaštitu bolesnika oboljelih od akutnih bolesti.«

Članak 11.

Ova Odluka objavljuje se u »Narodnim novinama«, a primjenjuje se od 1. siječnja 2009. godine.

Klasa: 025-04/08-01/322

Urbroj: 338-01-01-08-1

Zagreb, 30. prosinca 2008.

Predsjednik
Upravnog vijeća Hrvatskog zavoda za zdravstveno osiguranje
prim. Stjepan Bačić, dr. med., v. r.

Odluka, NN 2/2009-53